धरातल पर उतर रहा है जनपद में गरीबों का अपना घर होने का सपना, मदनपुर ब्लॉक में मुख्यमंत्री आवास योजना के प्रमाण पत्र पाकर खिल उठे 149 लाभार्थियों के चेहरे..... फिरोजाबाद । जिलाधिकारी रमेश रंजन के मार्गदर्शन और मुख्य विकास अधिकारी शत्रोहन वैश्य के कुशल नेतृत्व व परियोजना निदेशक के अथक प्रयासों के चलते जनपद में गरीबों का अपना घर होने का सपना अब धरातल पर उतर रहा है। जिसके परिणाम स्वरूप मदनपुर ब्लाक खण्ड में जन प्रतिनिधियों की उपस्थिति में आयोजित एक भव्य कार्यक्रम के दौरान 149 लाभार्थियों को मुख्यमंत्री आवास योजना ग्रामीण के स्वीकृत प्रमाण पत्र सौंपे गए।

इस दौरान बंजारे समुदाय से आने वाले सुजनीपुर के हवलदार, मुन्नी देवी, दिव्यांग सुभाष, निराश्रित विधवा अनीता, दिव्यांग अनिल कुमार, निराश्रित विधवा सुमन को प्रमाण पत्र सौंपे गए। जनप्रतिनिधियों ने कहा कि, सरकार की प्राथमिकता हर नागरिक के सिर पर छत हो, जिससे उसके जीवन स्तर में सुधार आए। प्रशासन का लक्ष्य है कि कोई भी पात्र व्यक्ति आवास की सुविधा से वंचित न हो। इस अवसर पर मुख्य रूप से ब्लॉक प्रमुख योगेन्द्र सिंह एवं पूर्व विधायक हरीओम व खण्ड विकास अधिकारी कविता चाहर सहित बडी संख्या में मदनपुर के नागरिक उपस्थित रहे।