पुल निर्माण कार्य के चलते परमेश्वर गेट क्षेत्र में 4 से 7 जनवरी तक बिजली आपूर्ति रहेगी बाधित फिरोजाबाद। विद्युत विभाग द्वारा सभी सम्मानित उपभोक्ताओं को सूचित किया गया है कि परमेश्वर गेट क्षेत्र में बन रहे पुल के निर्माण कार्य के चलते सुरक्षा की दृष्टि से बिजली आपूर्ति अस्थायी रूप से बाधित रहेगी। विभाग के अनुसार दिनांक 4 जनवरी 2026 से 7 जनवरी 2026 तक प्रतिदिन दोपहर बजे से शाम बजे तक 33 केवी सब स्टेशन रामनगर से पोषित 11 केवी फीडर परमेश्वर गेट का शटडाउन लिया जाएगा। बताया गया है कि पुल निर्माण के दौरान कार्यस्थल पर श्रमिकों एवं आमजन की सुरक्षा सुनिश्चित करने के उद्देश्य से यह निर्णय लिया गया है। शटडाउन की अवधि में संबंधित क्षेत्रों में विद्युत आपूर्ति पूरी तरह बंद रहेगी, जिससे घरेलू, व्यावसायिक एवं अन्य उपभोक्ताओं को असुविधा का सामना करना पड़ सकता है। विद्युत विभाग ने उपभोक्ताओं से अपील की है कि निर्धारित समयावधि में आवश्यक विद्युत उपकरणों का पूर्व में ही प्रबंध कर लें तथा विभागीय सहयोग बनाए रखें। विभाग ने इस अस्थायी असुविधा के लिए खेद व्यक्त करते हुए भरोसा दिलाया है कि कार्य पूर्ण होते ही आपूर्ति को पुनः सुचारू कर दिया जाएगा।