पुलिस कमिश्नर, आगरा निर्देशन में डीसीपी सिटी, सैय्यद अली अब्बास के नेतृत्व में ताबड़तोड़ कार्यवाही दिनांक 23 जनवरी 2026 की रात्रि में थाना ट्रांस यमुना क्षेत्र में राज चौहान नामक युवक की गोली मारकर हत्या कर दी गयी थी। घटना के सम्बन्ध में थाना ट्रांस यमुना पर मुकदमा पंजीकृत किया गया था तथा पुलिस उपायुक्त, नगर सैय्यद अली अब्बास के नेतृत्व में घटना के सफल एवं शीघ्र अनावरण हेतु कुल 09 टीमों का गठन किया गया था। गठित की गयी टीमों द्वारा मुख्य अभियुक्त अरबाज खान उर्फ मंसूरी (25000/- रूपये का इनामिया) को गिरफ्तार कर लिया गया था। गिरफ्तारी के उपरान्त घटना में प्रयोग किये गये तमंचे की बरामदगी हेतु ले जाया गया था

इसी दौरान आज दिनांक 29.01.2026 को टेड़ी बगिया क्षेत्र में कांशीराम आवास के पास अभियुक्त अरबाज खान उर्फ मंसूरी, उपनिरीक्षक की सरकारी पिस्टल छीनकर भागा और पुलिस पार्टी पर फायरिंग शुरू कर दी। जिसमें दो पुलिस कर्मी घायल हो गये तथा जबावी पुलिस कार्यवाही में अरबाज खान गोली लगने से घायल हो गया। जिसे उपचार हेतु अस्पताल ले जाया गया जहां चिकित्सकों द्वारा उसे मृत घोषित कर दिया गया। अरबाज खान उपरोक्त का पूर्व का भी आपराधिक इतिहास है। घायल पुलिस कर्मियों को उपचार हेतु जिला अस्पताल ले जाया गया। उपरोक्त कार्यवाही के सम्बन्ध में @DCPCityAgra द्वारा दी गयी बाइट।