पहले आओ, पहले पाओ की तर्ज पर होगा रजिस्ट्रेशन 22 से 28 फरवरी तक पॉलिटेक्निक कॉलेज ग्राउंड में श्रीमद्भागवत कथा और 51 कुण्डीय विश्वशांति महायज्ञ होगा एक दर्जन से अधिक गणमान्य लोगों को दिया निमंत्रण बीकानेर। 22 से 28 फरवरी तक पॉलिटेक्निक कॉलेज ग्राउंड में होने वाली श्रीमद्भागवत कथा और जंगलेश्वर 51 कुण्डीय विश्वशांति महायज्ञ पहले आओ, पहले पाओ की तर्ज पर रजिस्ट्रेशन हो रहा है। महायज्ञ के लिए रजिस्ट्रेशन पहले आओ पहले पाओ के हिसाब से पंजीयन किया गया है।

सनातन धर्म रक्षा समिति के बैनर तले हो रहे इस आयोजन के लिए रतन बिहारी पार्क के पास स्थित आनंद निकेतन कार्यालय में रजिस्ट्रेशन प्रक्रिया चालू है। तीन दिनों में करीब पांच दर्जन लोगों ने रजिस्ट्रेशन की जानकारी ली और पंजीकरण के लिए अपना नाम लिखवाया है। आयोजन अध्यक्ष अनिल सोनी (झूमर सा) ने बताया कि रविवार को एक दर्जन लोगों को निमंत्रण दिया गया। निमंत्रण देने वालों में यूआईटी के पूर्व चेयरमैन महावीर रांका, रामेश्वरानंद 'दाताश्री', कर्नल हेम सिंह, कांग्रेस नेता बाबू जयशंकर जोशी, ब्राह्मण स्वर्णकार समाज के अध्यक्ष प्रकाश सोनी, देहात कांग्रेस अध्यक्ष बिशनाराम सियाग, कांग्रेस नेता मनीष पुरोहित (नटसा), मारवाड़ हास्पिटल रैफरल के अनिल जुनेजा आदि को पीले चावलों का कलश और श्रीमद्भागवत गीता भेंटकर निमंत्रण दिया गया। निमंत्रण देने वालों में कार्यक्रम अध्यक्ष अनिल सोनी (झूमर सा), सुरेंद्र सिंह राजपुरोहित, प्रहलादसिंह मार्शल, सुशील यादव, यश यादव, शिव कुमार दाधीच और निर्मल कुमार शर्मा आदि शामिल थे।