प्रयागराज में मौसम एक बार फिर बदल गया है। सुबह के समय शहर और आसपास के इलाकों में घना कोहरा छाया रहा, जिससे दृश्यता कम हो गई और लोगों को आवागमन में परेशानी का सामना करना पड़ा। कोहरे के साथ ठंड का असर भी ज्यादा महसूस किया गया, जिससे सुबह-सुबह लोगों की कंपकंपाहट बढ़ गई। दोपहर में धूप निकल रही सुबह शाम कोहरा हो रहा। धूप के कारण दिन में हल्की गर्मी का भी महसूस होने लगती है। वहीं शाम ढलते ही धुंध छाने लगती है और ठण्ड हवाओं से ठण्ड बढ़ रही है, जिससे तापमान में गिरावट दर्ज की गई। मौसम विभाग के मुताबिक, आज न्यूनतम तापमान 13°C सेल्सियस दर्ज किया गया, जबकि अधिकतम तापमान 23°C डिग्री सेल्सियस रहा। करीब 5 किलोमीटर प्रति घंटे की रफ्तार से चल रही ठंडी हवाओं ने ठंड का असर और बढ़ा दिया है। रात और सुबह के समय धुंध और कोहरे का असर बना हुआ है। बदलते मौसम के कारण लोग फिर से गर्म कपड़े पहनने को मजबूर हैं। विशेषज्ञों का कहना है कि आने वाले कुछ दिनों तक सुबह और शाम ठंड बनी रह सकती है, जबकि दिन में हल्की धूप निकलने की संभावना है।