प्राइवेट स्कूल एसोसिएशन महाजनगर इकाई का शपथ ग्रहण समारोह संपन्न निजी स्कूलों के हितों की रक्षा व शिक्षा गुणवत्ता सुधार पर दिया गया जोर फिरोजाबाद। देव नगर स्थित रियात लिटिल इंटरनेशनल स्कूल में 1 जनवरी को प्राइवेट स्कूल एसोसिएशन, फिरोजाबाद की महाजनगर इकाई के तत्वावधान में शपथ ग्रहण समारोह का आयोजन किया गया। कार्यक्रम की अध्यक्षता डॉ. मयंक भटनागर (फिरोज किड्स स्कूल) ने की। मुख्य वक्ता के रूप में उपस्थित डॉ. मयंक भटनागर ने मीडिया को जानकारी देते हुए कहा कि यदि किसी निजी विद्यालय के पदाधिकारी से कोई त्रुटि होती है, तो संगठन मौके पर जाकर उसका समाधान कराएगा। वहीं यदि पदाधिकारी की कोई गलती नहीं पाई जाती है, तो संगठन कंधे से कंधा मिलाकर उसके साथ खड़ा रहेगा। कार्यक्रम में विश्वदीप सिंह (अमरावती सीताराम स्कूल) एवं डॉ. रजनी यादव (ज्ञानदीप सीताराम स्कूल) विशिष्ट अतिथि के रूप में मौजूद रहे।

इस अवसर पर महाजनगर इकाई के नवनिर्वाचित पदाधिकारियों को शपथ दिलाई गई। मीडिया को जानकारी देते हुए बताया गया कि महाजनगर इकाई के अध्यक्ष सौरभ लहरी, उपाध्यक्ष धर्मेंद्र शर्मा, महिला उपाध्यक्ष सुनील राणा तथा महामंत्री मीडिया शर्मा को बनाया गया है। प्राइवेट स्कूल एसोसिएशन का मुख्य उद्देश्य निजी शिक्षण संस्थाओं के हितों की रक्षा करना तथा शिक्षा की गुणवत्ता में निरंतर सुधार लाना है। कार्यक्रम के दौरान निजी विद्यालयों के संचालकों को सरकारी कानूनों, नियमों एवं वित्तीय प्रावधानों के प्रति जागरूक किया गया। महाजनगर अध्यक्ष आशीष शर्मा ने अपनी कार्यकारिणी का विस्तार करते हुए महामंत्री अशु गुप्ता, उपाध्यक्ष कुलदीप यादव, सह-सचिव रोहिन शांडिल्य एवं कोषाध्यक्ष श्याम सुंदर को जिम्मेदारी सौंपी। समापन अवसर पर शहर के 100 से अधिक निजी विद्यालय संचालकों ने अपनी उपस्थिति दर्ज कराकर कार्यक्रम को सफल बनाया।