रामस्नेही संप्रदाय सींथल आश्रम के पीठाधीश्वर क्षमारामजी महाराज, पीबीएम अस्पताल के अधीक्षक डॉ घीया सह

रामस्नेही संप्रदाय सींथल आश्रम के पीठाधीश्वर क्षमारामजी महाराज, पीबीएम अस्पताल के अधीक्षक डॉ घीया सहित डेढ़ दर्जन लोगों को दिया निमंत्रण 22 से 28 फरवरी तक पॉलिटेक्निक कॉलेज ग्राउंड में श्रीमद्भागवत कथा और 51 कुण्डीय विश्वशांति महायज्ञ होगा बीकानेर। 22 से 28 फरवरी तक पॉलिटेक्निक कॉलेज ग्राउंड में होने वाली श्रीमद्भागवत कथा और जंगलेश्वर 51 कुण्डीय विश्वशांति महायज्ञ के लिए सोमवार को करीब डेढ़ दर्जन लोगों को निमंत्रण दिया गया। धार्मिक आयोजन का निमंत्रण देने के साथ साथ श्रीमद्भागवत गीता भेंटकर उनका सम्मान भी किया गया। सम्मान पाने वालों में रामस्नेही संप्रदाय सींथल आश्रम के पीठाधीश्वर क्षमारामजी महाराज, पीबीएम अस्पताल के अधीक्षक डॉ बीसी घीया, बीकानेर व्यापार उद्योग मंडल के अध्यक्ष जुगल राठी, एके टाइल्स के ओम मोदी, भोज एडवरटाइनिंग के मनोज भोज के अलावा सुनील पारीक, लोजपा बीकानेर अध्यक्ष कैलाश छंगाणी और आशीष शर्मा सहित डेढ़ दर्जन लोगों को निमंत्रण दिया गया। सनातन धर्म रक्षा समिति के बैनर तले हो रहे इस आयोजन के लिए रतन बिहारी पार्क के पास स्थित मोहता भवन कार्यालय में रजिस्ट्रेशन प्रक्रिया चालू है। 26 जनवरी को लोगों ने रजिस्ट्रेशन की जानकारी ली और पंजीकरण के लिए अपना नाम लिखवाया। आयोजन अध्यक्ष अनिल सोनी (झूमर सा) ने बताया कि सोमवार को डेढ़ दर्जन लोगों को निमंत्रण दिया गया। निमंत्रण देने वालों में कार्यक्रम अध्यक्ष अनिल सोनी (झूमर सा), सुरेंद्र सिंह राजपुरोहित, सुशील कुमार यादव और लक्ष्मी नारायण सुथार आदि शामिल थे।