मैक्स हॉस्पिटल, नोएडा ने फिरोजाबाद में यूरोलॉजी ओपीडी सेवाओं की शुरुआत की फिरोजाबाद, 24 जनवरी 2026: मैक्स सुपर स्पेशलिटी हॉस्पिटल, नोएडा ने आज फिरोजाबाद स्थित मित्तल नर्सिंग होम एंड मैटरनिटी होम में अपनी विशेष यूरोलॉजी ओपीडी सेवाओं की शुरुआत की। इस ओपीडी का शुभारंभ मैक्स सुपर स्पेशलिटी हॉस्पिटल, नोएडा के यूरोलॉजी विभाग के ग्रुप चेयरमैन एवं सेंटर ऑफ एक्सीलेंस ऑफ प्रोस्टेट व यूरोलॉजिकल कैंसर तथा मेल हेल्थ विभाग के चेयरमैन डॉ. (प्रो.) राजेश अहलावत और सेंटर ऑफ एक्सीलेंस ऑफ प्रोस्टेट एवं यूरोलॉजिकल कैंसर विभाग के कंसल्टेंट डॉ. प्रांजल गुप्ता की गरिमामयी उपस्थिति में हुआ। इस अवसर पर मित्तल नर्सिंग होम एंड मैटरनिटी होम के ओनर व डायरेक्टर डॉ. जगदीश मित्तल एवं डॉ. अलका मित्तल भी उपस्थित रहे। डॉ. (प्रो.) राजेश अहलावत और डॉ. प्रांजल गुप्ता हर माह के तीसरे शनिवार को दोपहर बजे से बजे तक मित्तल नर्सिंग होम एंड मैटरनिटी होम, फिरोजाबाद में उपलब्ध रहेंगे, जहां वे मरीजों को प्राथमिक परामर्श एवं फॉलो-अप सेवाएं प्रदान करेंगे। ओपीडी के शुभारंभ के अवसर पर डॉ. (प्रो.) राजेश अहलावत ने कहा कि पारंपरिक सर्जरी की तुलना में रोबोटिक यूरोलॉजिकल सर्जरी के अनेक लाभ हैं। यह तकनीक प्रोस्टेट कैंसर सहित विभिन्न यूरोलॉजिकल बीमारियों में अत्यंत सटीक सर्जरी संभव बनाती है, जिससे आसपास की संरचनाओं को सुरक्षित रखते हुए यूरिनरी इनकॉन्टिनेंस और इरेक्टाइल डिसफंक्शन जैसे जोखिम कम होते हैं। किडनी कैंसर के मामलों में बड़े ट्यूमर में पूरी किडनी हटाने तथा छोटे ट्यूमर में केवल ट्यूमर निकालने में भी यह तकनीक प्रभावी है। ब्लैडर सर्जरी में जटिल रीकंस्ट्रक्शन और ब्लैडर रिमूवल जैसी प्रक्रियाओं में भी रोबोटिक सर्जरी सहायक सिद्ध हो रही है।

इस अवसर पर डॉ. प्रांजल गुप्ता ने बताया कि यूरोलॉजिकल कैंसर मूत्र प्रणाली से जुड़े कई प्रकार के कैंसर को शामिल करता है, जिनकी शुरुआती पहचान समय पर इलाज के लिए बेहद जरूरी है। इसके सामान्य लक्षणों में पेशाब में खून आना, लगातार लोअर बैक या पेल्विक दर्द, पेशाब की आदतों में बदलाव, बार-बार पेशाब आना या पेशाब करने में कठिनाई, बिना कारण वजन कम होना, अत्यधिक थकान, पेल्विक क्षेत्र में गांठ या सूजन तथा बार-बार यूरिनरी ट्रैक्ट इंफेक्शन शामिल हैं। ऐसे लक्षण दिखाई देने पर तुरंत विशेषज्ञ से परामर्श लेना आवश्यक है। इन ओपीडी सेवाओं की शुरुआत के साथ मैक्स सुपर स्पेशलिटी हॉस्पिटल, नोएडा ने उन्नत चिकित्सा सेवाओं और इनोवेटिव ट्रीटमेंट्स को अधिक से अधिक लोगों तक पहुंचाने की अपनी प्रतिबद्धता को दोहराया है। अब फिरोजाबाद और आसपास के क्षेत्रों के मरीजों को अपने ही शहर में अनुभवी विशेषज्ञों और अत्याधुनिक तकनीक का लाभ मिल सकेगा।